Ekeberg kapell og krematorium ble tegnet av Arnstein Arneberg og innviet 1. juli 1960. På 2000-tallet har strengere utslippskrav bidratt til at krematoriet i likhet med en rekke andre småbykrematorier er nedlagt, og Vestfolds kremasjonsvirksomhet er konsentrert til Vestfold krematorium (åpnet 2010). Gravlunden er mer eller mindre full, og Sandefjords hovedgravplass er nå ved Orelund kapell.